२३ भदौको मन्त्रिपरिषद् बैठकले क्षेत्रीय प्रशासन कार्यालय, हेटौंडामा रहेका सचिव डा. लवदेव अवस्थीको अध्यक्षतामा भाषा आयोग गठन गर्ने निर्णय गर्‍यो । सरकारी कामकाजको भाषाका रूपमा मान्यता पाउन पूरा गर्नुपर्ने आधार निर्धारण, भाषाहरूको संरक्षण, संवर्द्धन र विकासका लागि अवलम्बन गर्नुपर्ने उपाय, मातृभाषाहरूको विकासको स्तर मापन गरी शिक्षामा प्रयोगको सम्भाव्यताबारे सरकारलाई सिफारिश गर्न तथा भाषाहरूको अध्ययन, अनुसन्धान र अनुगमनका लागि आयोग गठन गरिएको हो ।
